Geri Allen

Geri Allen (født 12. juni 1957 i Pontiac i Michigan i USA, død 27. juni 2017 i Philadelphia i Pennsylvania) var en amerikansk jazzpianist.

Hun vokste opp i Detroit, tok en bachelor i jazz ved Howard University i Washington, DC i 1979, og tok en mastergrad i etnomusikologi ved University of Pittsburgh.

I 1984 utga hun sitt første album og besøkte Malla i Oslo med Anthony Cox bass, Andrew Cyrille trommer og James Newton på fløyte. To år efter kom hun på førsteplass i Down Beats talentkategori.  I 1993 underholdt hun på Sardinen i Bergen med Betty Carter (vokal), Dave Holland (bass) og Jack DeJohnette (trommer). I 1996 ble hun den første kvinnelige vinner av den danske Jazzpar Prize.  I 2013 spilte hun på Oslo Jazzfestival i trioen ASC med Esperanza Spalding på bass og Terry Lyne Carrington på trommer.

Den dansk-norske jazzpianist Maria Kannegaard hadde Allen som forbilde.

Allen var gift med trompeteren Wallace Roney.

Referanser

Eksterne lenker   
 
 
 
 

Jazzpianister fra USA
Personer fra Detroit
Personer fra Pontiac